ຮອງປະທານາທິບໍດີ ສະຫະລັດ ທ່ານ Joe Biden ກຳລັງພົບປະ ກັບອົງມົງກຸດແຫ່ງປະເທດ ຊາອູດີອາເຣເບຍ ໃນວັນຈັນມື້ນີ້ໃນ ການເດີນທາງຂາທຳອິດທີ່ຈະລວມມີການຢ້ຽມຢາມປະເທດ ອິສ ຣາແອລ ແລະ ຈໍແດັນ.
ທຳນຽບຂາວກ່າວວ່າ ນອກນີ້ ທ່ານ Biden ພ້ອມພັນລະຍາ ທ່ານ ນາງ Jill ຍັງຈະພົບປະກັບກອງກຳລັງທະຫານ ສະຫະລັດ ທີ່ປະຈຳ
ການຢູ່ໃນປະເທດ ສະຫະລັດ ອາຣັບ ເອມີເຣັດສ໌. ທ່ານນາງ Jill ຍັງຈະເຂົ້າຮ່ວມໃນງານກ່ຽວກັບ ຄວາມພະຍາຍາມຂອງ ສະຫະລັດ ອາຣັບ ເອມີເຣັດສ໌ ເພື່ອສົ່ງເສີມຄວາມເທົ່າທຽມຂອງແມ່ຍິງ.
ໃນວັນອັງຄານມື້ອື່ນ, ພວກເພິ່ນຈະເດີນທາງໄປນະຄອນຫຼວງ ດູໄບ ກ່ອນຈະເດີນທາງຕໍ່ ໄປຍັງ ປະເທດ ອິສຣາແອລ.
ນາຍົກລັດຖະມົນຕີ ອິສຣາແອລ ທ່ານ Benjamin Netanyahu ຈະຈັດການເຈລະຈາກັບທ່ານ Biden ໃນວັນພຸດນີ້. ກ່ອນການປະ ຊຸມ, ທ່ານ Netanyahu ໄດ້ກ່າວວ່າ ການຢ້ຽມຢາມນີ້ ແມ່ນຫຼັກ ຖານຂອງສາຍພົວພັນທີ່ເຂັ້ມແຂງລະຫວ່າງ ອິສຣາແອລ ກັບ ສະ ຫະລັດ ແລະ ວ່າພວກຜູ້ທີ່ໄດ້ຄາດເດົາເຖິງການລົ້ມລະລາຍຂອງ ສາຍພົວພັນ ຂອງພວກເຂົາເຈົ້ານັ້ນ ໄດ້ຖືກພິສູດເຫັນວ່າຜິດພາດ.
ທ່ານ Biden ຍັງຈະໄດ້ພົບປະກັບປະທານາທິບໍດີ ປາເລສໄຕນ ທ່ານ Mahmoud Abbas ໃນວັນພຸດ, ແລະ ໃນວັນພະຫັດຈະພົບປະກັບເຈົ້າຊີວິດແຫ່ງປະເທດ ຈໍແດັນ ກະສັດ Abdullah ທີ 2.